Det var med blandede følelser, at repræsentanter for nordjyske fiskere fredag eftermiddagen kørte hjem efter et stormøde i Middelfart. På dagsordenen var EU's beslutning om at skære kraftigt ned på fiskeriet af tobis.  Årets tobiskvote i EU er nu på 170.000 ton  mod 300.000 ton sidste år. På mødet luftede de danske fiskere deres vrede over for fødevareminister Hans Christian Schmidt. - Ministeren kunne godt forstå os og lovede, at han vil arbejde hårdt på at hjælpe os. Men han sagde, at det bliver svært at få gang i tobis-fiskeriet igen, siger Morten Sørensen, formand for fiskerne i Hirtshals til DR Nordjylland. Tobis-fiskeriet blev lukkert for 10 dage siden og har ramt industrifiskerne hårdt.

Referat:
Minister kan ikke love at der snart igen lukkes op for tobis-fiskeriet